62020TJ0649_INF
Sentenza tal-Qorti Ġenerali (Il-Ħames Awla) tal‑5 ta’ Lulju 2023 –Impriża Konġunta Avjazzjoni Nadifa vs NG
(Kawżi T‑649/20, T‑721/20 u T‑767/20) (
1
)
“Klawżola ta’ arbitraġġ – Is-Seba’ Programm Qafas għal azzjonijiet ta’ riċerka u innovazzjoni (FP7) – Ftehimiet ta’ sussidju – Assenza ta’ dokumenti ta’ sostenn u nuqqas ta’ konformità mad-dispożizzjonijiet kuntrattwali fir-rigward ta’ parti mill-ispejjeż iddikjarati – Rimbors ta’ somom antiċipati – Ġurisdizzjoni tal-Qorti Ġenerali – Ammissibbiltà – Spejjeż eliġibbli – Oneru tal-prova – Interessi moratorji”
1.
Proċedura ġudizzjarja – Kawża mressqa quddiem il-Qorti Ġenerali fuq il-bażi ta’ klawżola ta’ arbitraġġ – Ġurisdizzjoni tal-Qorti Ġenerali ddefinita esklużivament mill-Artikolu 272 TFUE u l-klawżola ta’ arbitraġġ – Applikazzjoni ta’ dispożizzjonijiet nazzjonali fil-qasam tal-ġurisdizzjoni – Esklużjoni
(Artikolu 256(1), Artikoli 272 u 274 TFUE)
(ara l-punti 46 sa 48)
2.
Proċedura ġudizzjarja – Kawża mressqa quddiem il-Qorti Ġenerali fuq il-bażi ta’ klawżola ta’ arbitraġġ – Rikors ippreżentat kontra kumpannija mħassra mir-reġistru tal-kummerċ u tal-kumpanniji – Evalwazzjoni tal-kapaċità ġuridika ta’ din il-kumpannija fid-dawl tad-dritt nazzjonali applikabbli – Impossibbiltà għal din il-kumpannija li tiġi mħarrka – Traasferiment tal-klawżola ta’ arbitraġġ lis-soċju uniku tagħha – Ammissibbiltà – Ġurisdizzjoni tal-Qorti Ġenerali sabiex tieħu konjizzjoni tar-rikors ibbażat fuq l-Artikolu 272 TFUE
(Artikolu 256(1), Artikoli 272 u 274 TFUE)
(ara l-punti 51, 56 sa 61)
3.
Proċedura ġudizzjarja – Kawża mressqa quddiem il-Qorti Ġenerali fuq il-bażi ta’ klawżola ta’ arbitraġġ – Rikors ippreżentat kontra kumpannija mħassra mir-reġistru tal-kummerċ u tal-kumpanniji – Trasferiment tal-klawżola ta’ arbitraġġ lis-soċju uniku tagħha – Ġurisdizzjoni tal-Qorti Ġenerali sabiex tieħu konjizzjoni ta’ talba għal ħruġ ta’ titolu eżekuttiv sabiex jiġu invokati krediti quddiem il-qrati ta’ Stat Membru – Inklużjoni – Ġurisdizzjoni tal-Qorti Ġenerali sabiex tikkundanna lis-soċju uniku għall-ħlas tal-imsemmija krediti – Esklużjoni
(Artikolu 272 TFUE; Regolament tal-Parlament Ewropew u tal-Kunsill Nru 2018/1046, Artikolu 103(2))
(ara l-punti 65, 67 sa 69)
4.
Baġit tal-Unjoni Ewropea – Għajnuna finanzjarja tal-Unjoni – Obbligu tal-benefiċjarju li josserva l-kundizzjonijiet għall-għoti tal-għajnuna – Kuntratti konklużi fil-kuntest ta’ programm speċifiku ta’ riċerka, ta’ żvilupp teknoloġiku u ta’ dimostrazzjoni – Finanzjament li jirrigwarda biss l-ispejjeż effettivament sostnuti – Ġustifikazzjoni tar-realtà tal-ispejjeż iddikjarati – Assenza – Spejjeż ineliġibbli
(Artikolu 317 TFUE)
(ara l-punti 87 sa 90, 93 sa 106, 109 sa 118, 121, 122, 125 sa 127, 130 sa 136, 141 sa 151)
Dispożittiv
1)
Il-Kawżi T‑649/20, T‑721/20 u T‑767/20 huma magħquda għall-finijiet tas-sentenza.
2)
Alpha Consulting Service, irrappreżentata minn NG, kienet marbuta, qabel ix-xoljiment tagħha, li tirrimborsa lill-Impriża Konġunta Avjazzjoni Nadifa, is-somma ta’ EUR 56111.31, flimkien ma’ interessi moratorji bir-rata ta’ 3.5 % fis-sena, mis‑26 ta’ Mejju 2019 u sad-data tal-ħlas sħiħ tad-dejn, fil-kuntest tal-Ftehim ta’ Sussidju Nru 271874 sad-data tal-pagament sħiħ, dwar il-proġett intitolat “Wireless/Integrated strain monitoring and simulation system”.
3)
Alpha Consulting Service, irrappreżentata minn NG, kienet marbuta, qabel ix-xoljiment tagħha, li tirrimborsa lill-Impriża Konġunta Avjazzjoni Nadifa s-somma ta’ EUR 141 094.80, flimkien ma’ interessi moratorji bir-rata ta’ 3.5 % fis-sena, mid‑9 ta’ Lulju 2019 u sad-data tal-pagament sħiħ tad-dejn, taħt il-Ftehim ta’ Sussidju Nru 632506 dwar il-proġett intitolat “Flexible sensor co-operation for structural health Diagnosis/prognosis”.
4)
Alpha Consulting Service, irrappreżentata minn NG, kienet marbuta, qabel ix-xoljiment tagħha, li tirrimborsa lill-Impriża Konġunta Avjazzjoni Nadifa is-somma ta’ EUR 168 062.23, flimkien ma’ interessi moratorji bir-rata ta’ 3.5 % fis-sena, mit‑13 ta’ Lulju 2019 u sad-data tal-ħlas sħiħ tad-dejn, fil-kuntest tal-Ftehim ta’ Sussidju Nru 632420 dwar il-proġett intitolat “FAST impact cross-analysis methodology for Composite leading edge Structures”.
5)
It-talba għall-kundanna ta’ NG għall-ħlas tad-djun li jirriżultaw mill-ftehimiet ta’ sussidju kkonċernati hija miċħuda.
6)
NG u l-Impriża Konġunta Avjazzjoni Nadifa għandhom ibatu kull waħda minnhom l-ispejjeż rispettivi tagħhom.
(
1
)	ĠU C 433, 14.12.2020.